Callitris

Callitris é un xénero de coníferas da familia das cupresáceas (Cupressaceae), subfamilia das calitroideas (Callitroideae).

Actualmente recoñécnse dentro do xénero 16 especies, das que 13 son propias de Australia e as outras 3   (C. neocaledonica, C. pancheri e C. sulcata) son endémicas de Nova Caledonia.

 Características 
As principais características da plantas deste xénero son:Callitris Ventenat 1808 en The Gymnosperm Database.

 Son pequenas ou medianas árbores ou grandes arbustos perennifolios, que miden de 5 a 25 m de altura, chegando até os 40 m en C. macleayana. 
 As follas son escamentas, excepto nas plantas novas de sementeiros, que son aciculares; en C. macleayana as follas aciculares encóntranse mesturadas coas escamentas ao longo de toda a vida da árbore. As escamas están dispostas en seis fileiras ao longo das ramiñas, en verticilos de tres (frecuentemente en verticilos de catro en C. macleayana).
 conos masculinos son pequenos, de 3 a 6 mm de lonxitude, e se encontran no extremo esterior das ramiñas. 
 Os conos femininos son igualmnte inconspicuos, madurando tras 18 ou 20 meses, e miden de 1 a 3 cm de longo e de ancho; son de forma de globular a ovoide (agudos en C. macleayana), e teñen seis escamas superpostas, grosas, leñosas, dispostos en dous verticilos de tres (a miúdo, 8 escamas en C. macleayana). 
 As piñas permanecen pechadas nas árbores durante moitos anos, abrindo soamente despois de ser queimadas nun incendio; daquela, liberan as sementes, que xerminan no solo queimado.

 Taxonomía 
 Descrición 
O xénero foi descrito en 1808 polo botánico e relixioso francés Étienne Pierre Ventenat, na súa obra Decas Generum Novorum, aut parum Cognitorum.Callitris Vent. no IPNI.Callitris Vent. en Tropicos.
 Especies 
miniatura|240px|Conos de Callitris verrucosa
miniatura|240px|Callitris glauca

O xénero inclúe as especies seguintes:

 Callitris baileyi 
 Callitris canescens Callitris columellaris 
 Callitris drummondii 
 Callitris endlicheri 
 Callitris macleayana Callitris monticola 
 Callitris muelleri Callitris neocaledonica 
 Callitris oblonga Callitris pancheri Callitris preissii Callitris rhomboidea 
 Callitris roei Callitris sulcata 
 Callitris verrucosa Sinónimos 
O xénero coñécesa tamén polos sinónimos seguintes:
 Frenela Mirb.
 Cyparissia Hoffmanns.
 Octoclinis F. Muell.
 Leichhardtia T. Steph. ex Gordon
 Nothocallitris A. V. Bobrov & Melikyan
 Neocallitropsis Florin Byng, J. W. (2015). The Gymnosperms Handbook: A practical guide to extant families and genera of the world. Bradford and Kingston: United Kingdom / Den Haag: Nederland. Plant Gateway Ltd. ISBN 978-0-9929-9932-2.

 Etimoloxía 
O nome científico Callitris é un derivado irregular do elemento latino calli-,Callitris no Merriam-Webster Unabridged Dictionary. calco do grego antigo καλλί- kallí-, que deriva de κάλλοσ kállos, "beleza", "fermosura".calli- no Merriam-Webster Unabridged Dictionary.

 Notas 

 Véxase tamén 

 Bibliografía 
 Farjon, A. (2005): Monograph of Cupressaceae and Sciadopitys. Royal Botanic Gardens, Kew. ISBN 1-8424-6068-4.
 Farjon, A. (2010): A Handbook of the World's Conifers. 2 Vols. Leiden: Koninklijke Brill. ISBN 978-9-0474-3062-9.
 Rushforth, Keith D. (1987): Conifers. Nova York City, Nova York, USA: Facts on File. ISBN 978-0-8160-1735-5. ISBN 0-7470-2801-X.

 Outros artigos 
 Cupresáceas

 Ligazóns externas 
 Callitris Ventenat 1808 en The Gymnosperm Database''.
 Callitris na EOL.
 Callitris  en Fossilworks.